Fl-14 ta' Mejju 2018, il-Kunsill adotta direttiva li ssaħħaħ ir-regoli tal-UE għall-prevenzjoni tal-ħasil tal-flus u l-finanzjament tat-terroriżmu. Id-direttiva għandha l-għan li tagħlaq l-attività finanzjarja kriminali mingħajr ma xxekkel il-funzjonament normali tas-sistemi ta' pagament. Id-Direttiva emendatorja 2015/849, hija parti minn pjan ta' azzjoni varat wara għadd ta' attakki terroristiċi fl-Ewropa fl-2016. "Dawn ir-regoli l-ġodda jirrispondu għall-bżonn ta' żieda fis-sigurtà fl-Ewropa billi jneħħu ulterjorment il-mezzi disponibbli għat-terroristi", qal Vladislav Goranov, ministru għall-finanzi tal-Bulgarija, li bħalissa għandha l-presidenza tal-Kunsill. "Huma ser jippermettulna nxekklu n-netwerks kriminali mingħajr ma nikkompromettu d-drittijiet fundamentali u l-libertajiet ekonomiċi." Id-direttiva ġiet adottata f'laqgħa tal-Kunsill Affarijiet Ġenerali, mingħajr diskussjoni. Dan wara qbil mal-Parlament Ewropew li ntlaħaq f'Diċembru 2017. Il-Parlament approva t-test miftiehem fid-19 ta' April 2018. Il-bidliet ewlenin meta mqabbla mad-direttiva 2015/849 jinvolvu: aċċess usa' għall-informazzjoni dwar is- sjieda benefiċjarja , sabiex tittejjeb it-trasparenza dwar is-sjieda ta' kumpaniji u trusts; l-indirizzar ta' riskji marbuta ma' kards bi ħlas antiċipat u muniti virtwali kooperazzjoni bejn l-unitajiet tal-intelligence finanzjarja kontrolli mtejba ta' tranżazzjonijiet li jinvolvu pajjiżi terzi ta' riskju kbir Id-direttiva ta' Mejju 2018 dwar regoli msaħħa għall-prevenzjoni tal-ħasil tal-flus u l-finanzjament tat-terroriżmu (PE-CONS 72/17) Stqarrija għall-istampa ta' Diċembru 2017 dwar qbil fit-trilogu dwar il-ħasil tal-flus u l-finanzjament tat-terroriżmu Ara l-paġna tal-laqgħa